Tenis: Iga Swiatek s-a calificat in optimi de final la Roma (WTA)
Poloneza Iga Swiatek, numărul unu mondial al tenisului feminin, a trecut sâmbătă în două seturi de jucătoarea kazahă Iulia Putinţeva, 6-3, 6-4, şi s-a calificat în optimile de finală ale turneului WTA 1.000 de la Roma, dotat cu premii totale de 4.791.105 euro, pe care l-a câştigat în 2021 şi 2022.
Putinţeva, locul 41 WTA a condus cu 4-1 în setul secund, dar poloneza a revenit. Swiatek, care a cucerit titlul la Madrid, în weekendul trecut, va juca în optimi cu învingătoarea dintre belarusa Aleksandra Sasnovici (113 WTA) şi germanca Angelique Kerber (331 WTA).
Anul trecut, Swiatek s-a oprit în sferturile de finală la Foro Italico, învinsă de kazaha Elena Rîbakina, care ulterior a cucerit trofeul.